**Tariffinformasjon**

 30.04.2015

Til alle tillitsvalgte i staten

**Enighet i staten**YS stat og de øvrige hovedsammenslutningene ble i kveld enige med staten om årets mellomoppgjør. Oppgjøret har en økonomisk ramme på drøyt 2,7%.

*Årets mellomoppgjør gav et akseptabelt resultat sier Parats leder Hans-Erik Skjæggerud. Dette er et ansvarlig oppgjør i tråd med rammene for frontfaget som gir våre medlemmer økt kjøpekraft sier Skjeggerud.*

Oppgjøret innebærer at alle på lønnstrinn 19 til 39 gis et generelt tillegg på 700 kroner, mens alle på lønnstrinn 40 til 101 får et generelt tillegg på 0,19%. Tilleggene gis med virkning fra 1. mai 2015. Den samlede lønnsveksten, inkludert overheng og glidning fra 2014, gir en gjennomsnittlig lønnsvekst for ansatte i staten på 2,71 % i 2015.

De sentrale partene er dessuten enige om at det kan gjennomføres lokale forhandlinger dersom virksomhetene selv avsetter midler av driften til lokale potter. Forhandlinger skal være avsluttet innen 31. oktober. Eventuelle tillegg skal gis med virkning fra 1. august dersom de lokale parter ikke blir enige om et annet virkningstidspunkt.

Protokoll fra årets oppgjør følger vedlagt.

For ytterligere informasjon kontakt:
Forhandler Odd Jenvin, mob 934 45 242, odd.jenvin@parat.com
Forhandler Alexander Iversen, mob 932 14 492, alexander.iversen@parat.com